# דמות 1: דניאל

הרעש של הכביש הסואן התחלף לשקט הפסטורלי של המדבר. ליתר דיוק, הוא הרגיש פסטורלי לעשר דקות בערך. אחרי זה, הוא נהייה סתם משעמם, חדגוני וחם.

"אמא, חם לי!" התלוננתי, "את יכולה להגביר את המזגן?"

"הוא על המקסימום," ענה אבא שלי.

"אבל חם לי!" קראתי.

גלון של מים קרים נשפך עלי משום-מקום.

אמא צחקקה.

"אמא!!!" צעקתי.

"אני רק מנסה לעזור..." היא משכה בכתפיה וחייכה אלי דרך המראה הקדמית.

"זה לא מצחיק..." אמרתי בכעס ושילבתי ידיים.

"אני דווקא חושב שזה מאוד מצחיק," ענה אלון, אבא שלי. "הלוואי שאני ידעתי לעשות דברים כאלה!"

"כל אחד מיוחד בדרך ש..." התחילה אמי, אך אבי קטע אותה.

"אל תתחילי עם זה. בבקשה!" הוא נענע בראשו בשעשוע. "את תמיד אומרת דברים כאלה, אבל האמת היא שאין מה לעשות – יש אנשים שיודעים לכשף וכאלה שלא. ואני לא אומר שאני פחות טוב ממך ומדניאל, אבל אין מה לעשות – כל פעם שאני אראה אתכן עושות כישוף, אני אחשוב 'וואו, גם אני הייתי רוצה להיות מסוגל לעשות את זה'."

"אולי גם אני לא..." אמרתי בשקט.

"דני!" אמא שלי קראה. "למה שתחשבי דברים כאלה?"

"כי..." נאנחתי. הצטערתי שהעליתי את הנושא. המחשבה לגבי האם אני אצליח לכשף התרוצצה בראשי פעמים רבות. רוב החברות שלי הן אישפיות. לפעמים אני חושבת שאולי עדיף שאהיה כמוהן. אלין נרשמה למגמת ביולוגיה – זה נשמע מעניין. ומיקה תלך לאומנות – זה משהו שתמיד אהבתי. אישפים יכולים לבחור לללמוד מה שהם רוצים, אבל אם אהיה כשפת, אהיה חייבת להתמקצע ביסוד שלי, אחרת... טוב, אני לא יודעת מה יהיה אחרת. אבל אני מרגישה שיש המון לחץ על כשפים להיות טובים בכשפים שלהם.

"דני, יהיה בסדר," אמרה אמא.

"ויהיה מה שיהיה, אנחנו נאהב אותך לא משנה מה!"

"רואה, גם אתה אומר משפטים קיטשיים כל הזמן"

"למדתי ממך," אבא חייך אליה בניצחון.

{קטע מחשבות נוסף}

"אז, דן-דן," אבא קטע את מחשבותיי. "אם נניח לרגע שאת כשפת, איזה יסוד היית רוצה להיות?"

"מים, כמו אמא!" עניתי, בלי לחשוב פעמיים.

אמא חייכה אלי.

האמת, שאם הייתי יכולה, הייתי רוצה להיות מסוגלת לכשף את כל היסודות. אבל אם לבחור אחד – כמובן שזה מים! אמא שלי הייתה לוקחת אותי למרפאה שלה המון פעמים. מגיל קטן ראיתי את הדברים שכישופי מים יכולים לעשות.

"הגענו!" קראה אמא שלי, "מחנה הקיץ שלך!"

הסתכלתי מהחלון ואז חזרה על אמא שלי. המדבר בחוץ היה שומם, כמו שהיה לאורך רוב הנסיעה, מלבד שלט עץ ישן, שעליו נכתב 'מחנה עקרב המדבר'.

היא צחקקה. "כמובן. כמובן שהם הסתירו את המחנה. הייתי צריכה לנחש את זה כבר מהמיקום שלו," היא גלגלה את עיניה ונראתה לא מתרשמת. "הם עוד לא הבינו ש-2020 ויש קסם בכל מקום. בבתי ספר יש מגמות קסם, מה אתם מחביאים את המחנה שלכם מתחת לאדמה?!" היא צעקה בגיחוך לעבר השממה.

"אמממ... אז מה אני אמורה לעשות?" שאלתי בבלבול.

"יכול להיות שזה חלק מהמבחן," אמא משכה בכתפיה. "בכל אופן, אני חושבת שאת צריכה לצאת מהרכב."

איך הסיפור ממשיך: